EELNÕU

Elektroonilise side seaduse ja looduskaitseseaduse
muutmise seadus

§ 1. Elektroonilise side seaduse muutmine

Elektroonilise side seaduse § 1051 lõike 1 punkti 3 täiendatakse pärast tekstiosa ”hädaolukorra seaduse § 18 lõikes 3 nimetatud õppuse” tekstiosaga ”ning mitte rohkem kui kord aastas Kaitseväe otsusel kaitseväeteenistuse seaduse § 69 lõigetes 3 ja 31 nimetatud sõjaväelise väljaõppe”.

§ 2. Looduskaitseseaduse muutmine

Looduskaitseseaduses tehakse järgmised muudatused:

**1)** paragrahvi 37 lõike 3 punkti 6 täiendatakse pärast sõna ”põllumajandustöödeks” tekstiosaga ”ning Keskkonnaameti nõusolekul kaitseväeteenistuse seaduse § 69 lõigetes 3 ja 31 nimetatud sõjaväelise väljaõppe läbiviimiseks või riigikaitse eesmärgi tagamiseks”;

**2)** paragrahvi 37 täiendatakse lõikega 7 järgmises sõnastuses:

”(7) Käesoleva paragrahvi lõike 3 punktis 6 nimetatud Keskkonnaameti nõusolekut ei ole vaja, kui ranna või kalda piiranguvööndit kasutatakse kõrgendatud kaitsevalmiduse, mobilisatsiooni, demobilisatsiooni, erakorralise seisukorra või sõjaseisukorra ajal riigikaitse eesmärgi tagamiseks.”;

**3)** paragrahvi 38 lõike 4 punkt 10 muudetakse ja sõnastatakse järgmiselt:

”10) Keskkonnaameti nõusolekul riigikaitselisele ehitisele või Keskkonnaameti nõusolekul ja riigikaitse korraldamise valdkonna eest vastutava ministri ettepanekul siseveekogu ehituskeeluvööndisse jäävale muule ehitisele riigikaitse eesmärgi tagamiseks.”;

**4)** paragrahvi 38 täiendatakse lõikega 41 järgmises sõnastuses:

”(41) Käesoleva paragrahvi lõike 4 punktis 10 nimetatud Keskkonnaameti nõusolekut ei ole vaja, kui ehituskeeluvööndit kasutatakse kõrgendatud kaitsevalmiduse, mobilisatsiooni, demobilisatsiooni, erakorralise seisukorra või sõjaseisukorra ajal riigikaitse eesmärgi tagamiseks.”.

§ 3. Seaduse jõustumine

Seadus jõustub 2024. aasta 1. mail.

Lauri Hussar

Riigikogu esimees

Tallinn, 2024

Algatab riigikaitsekomisjon 04.03.2024.

(kinnitatud digitaalselt)

Leo Kunnas

Riigikaitsekomisjoni aseesimees esimehe ülesannetes